आग प्रभावित कोल स्टाक का जीएम ने किया निरीक्षण
सीसीएल कथारा क्षेत्र के कथारा वाशरी के लगभग 6 लाख टन के कोल स्टाक में लगी आग का निरीक्षण कथारा क्षेत्र के महाप्रबंधक एसव्ही मराठे ने किया। यहां जीएम ने कहा कि पूर्व के स्टाक को हटा लिया गया था, लेकिन फिर से स्टाक जमा होने के बाद आग लग गई है। इसे बुझाने के लिए पानी का फव्वारा बढ़ा कर देना होगा। इसके अलावे स्टाक को जल्द से हटाने की प्रक्रिया की जाएगी। जीएम ने कथारा वाशरी के अधिकारियों को कई निर्देश दिए। मौके पर कथारा कोलियरी मैनेजर मिथिलेश प्रसाद आदि उपस्थित थे। विदित हो कि इसके पूर्व श्रमिक संगठन के संयुक्त मोर्चा ने महाप्रबंधक को पत्र लिखा था। इसमें आग की रोकथाम करने तथा जब तक कोल स्टाक को हटा नहीं लिया जाता है, तब तक कथारा कोलियरी से कोयला नहीं लेने की मांग की थी, लेकिन प्रबंधन निरंतर कोयला को स्टाक में गिराता रहा। अंतत: संयुक्त मोर्चा ने आंदोलन की चेतावनी दी। इसके बाद प्रबंधक तत्परता दिखाते हुए आग बुझाने को लेकर उपाय करना शुरू किए।
निरीक्षण करते जीएम अन्य।
hin_Deva hin_Deva mag_Deva